นักล่าหุ้นจองลุ้นระทึก! TQM เสมอตัว Pre Open แตะ 23 บ.!
นักล่าหุ้นจองลุ้นระทึก! TQM เสมอตัว Pre Open แตะ 23 บ.! โดยจำนวนหุ้นที่มีการซื้อขายก่อนเปิดตลาดประมาณ 3.24 ล้านหุ้น ด้านฝั่งซื้อ (Bid) ประมาณ 2.03 ล้านหุ้น ส่วนฝั่งขาย (Offer) ประมาณ 2.42 ล้านหุ้น โดยมี บล.บัวหลวง และบล.ธนชาต เป็นที่ปรึกษาทางการเงิน
20 ธ.ค. 2561

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM มีราคาก่อนเปิดตลาด (Pre Open) 5 นาที อยู่ที่ 23 บาท เท่าราคา IPO ที่ 23 บาท โดยจำนวนหุ้นที่มีการซื้อขายก่อนเปิดตลาดประมาณ 3.24 ล้านหุ้น ด้านฝั่งซื้อ (Bid) ประมาณ 2.03 ล้านหุ้น ส่วนฝั่งขาย (Offer) ประมาณ 2.42 ล้านหุ้น โดยมี บล.บัวหลวง และบล.ธนชาต เป็นที่ปรึกษาทางการเงิน
อนึ่ง TQM ประกอบธุรกิจโดยการถือหุ้นในบริษัทอื่น (Holding Company) ซึ่งประกอบธุรกิจหลักในการให้บริการนายหน้าประกันภัย โดยปัจจุบันมีบริษัทย่อยที่ประกอบธุรกิจหลัก 2 บริษัท ได้แก่  บริษัท ทีคิวเอ็ม อินชัวร์รันส์ โบรคเกอร์ จำกัด (TQM Broker) ดำเนินธุรกิจนายหน้าประกันวินาศภัย ซึ่งเป็นบริษัทแกน และบริษัท ทีคิวเอ็ม ไลฟ์ อินชัวร์รันส์ โบรคเกอร์ จำกัด (TQM Life) ดำเนินธุรกิจนายหน้าประกันชีวิต